Riikka Jäntti

Riikka Jäntti (sündinud 1972) on soome lastekirjanik ja illustraator.

Ta on rahvusvaheliselt tuntud kui lasteraamatusarja "Väike hiir" (originaalis "Pikku Hiiri") autor, kelle teoseid on 2025. aasta seisuga ilmunud 21 riigis.Riikka Jäntti Ahlback Agency koduleht. Vaadatud 16.01.2026.Heidi Toome. Lastekirjanduse superstaar Riikka Jäntti: peaaegu kõik "Väikese hiire" raamatutes kujutatu on päriselt juhtunud Delfi Kultuur, 22.05.2025. Ka Eestis olid tema väikese hiire lugude raamatud läbimüügi järgi 2025. aastal kõige populaarsemad lasteraamatud.Ave Lutter. Raamatukaupluste müügihitid tulid eesti kirjanikelt ERR Uudised, 07.12.2025.

Haridus
Riikka Jäntti on lõpetanud 2003. aastal Helsingi Kunsti- ja Disainiülikooli (Taideteollinen Korkeakoulu) graafikaosakonna.Riikka Jäntti Ahlback Agency koduleht. Vaadatud 16.01.2026.

Loometee
Illustreerinud kõigepealt mitu teiste kirjanike lasteraamatut, hakkas ta peagi ka ise lasteraamatuid kirjutama. Tema esikraamat "Nokikätkön ritarit ja Kuuhiisi" ilmus 2005. aastal. "Väikese hiire" sarja, kus 2024. aasta seisuga on ilmunud 12 raamatut, alustas ta 2015. aastal teosega "Pikku hiiri, tuuliviiri". Sarja raamatud on mõistagi ta enda illustreeritud. Tema teosed on saanud kiita nii väikelastele jõukohase teksti kui ka toreda, lapsesõbraliku pildikeele eest.Riikka Jäntti: Kirjutan seni, kuni on häid ja inspireerivaid mõtteid Soome Instituudi koduleht. 23.11.2020.

"Väikese hiire" sarja peategelane on väike hiir, kelle tegelaskuju on sündinud kirjaniku toona kolmeaastasest tütrest inspireerituna. Väike hiir elab koos emaga linnas, kus ta satub kokku samade nähtuste ja olukordadega nagu linnalapsedki ning kipub neid olukordi lahendama lastele äratundmisrõõmu pakkuval moel.Riikka Jäntti Festivali HeadRead kodulehel. Vaadatud 16.01.2026.Heidi Toome. Lastekirjanduse superstaar Riikka Jäntti: peaaegu kõik „Väikese hiire“ raamatutes kujutatu on päriselt juhtunud Delfi Kultuur, 22.05.2025. 

2009. aastal pälvis Jäntti Soomes sel aastal esimest korda välja antud laste- ja noortekirjanduse auhinna Tieto-Lauri (illustratsioonide eest Markku Löytöneni raamatus "Viidakkotanssi").Riikka Jäntti Ahlback Agency koduleht. Vaadatud 16.01.2026.

Riikka Jäntti osales lastekirjanikust külalisena 2025. aastal Tallinna kirjandusfestivalil HeadRead.Heidi Toome. Lastekirjanduse superstaar Riikka Jäntti: peaaegu kõik "Väikese hiire" raamatutes kujutatu on päriselt juhtunud Delfi Kultuur, 22.05.2025. 

Looming
Lasteraamatud
Raamatusari "Vaahteratuvan väki"
 "Nokikätkön ritarit ja Kuuhiisi". WSOY, 2005.
 "Vaahteratuvan väki ja vaarallinen peto". WSOY, 2008.
 "Toivo ja hirveä hämähäkki". WSOY, 2009.
 "Vaahteratuvan väki ja Kivihovin kirous". WSOY, 2010.

Raamatusari "Pikku Hiiri"
 "Pikku hiiri, tuuliviiri". Tammi, 2015.
 "Pikku hiiri saa vieraan". Tammi, 2016.
 "Pikku hiiren joulu". Tammi, 2017.
 "Pikku hiiren puolukkamatka". Tammi, 2018.
 "Pikku hiiri ja paukkupakkanen". Tammi, 2019.
 "Pikku hiiren hellekesä". Tammi, 2020.
 "Pikku hiiri telttaretkellä". Tammi, 2021.
 "Pikku hiiri ja syntymäpäivälahja". Tammi, 2022.
 "Pikku hiiren satulipas". Tammi, 2022.
 "Pikku hiiri ja hiirenkorvat". Tammi, 2023.
 "Pikku hiiri opintiellä". Tammi, 2023.
 "Pikku hiiri laivalla". Tammi, 2024.

Raamatusari "Hiiru"
 "Hiiru. Karmea kuvauspäivä". Tammi, 2024.
 "Hiiru. Mahtava maailmankaikkeus". Tammi, 2025.
 "Hiiru. Hillitön halloween". Tammi, 2025.

Neist eesti keeles ilmunud
 "Väikese hiire jõulud". Soome keelest tõlkinud Dea Oidekivi. Rahva Raamat, 2019.
 "Väikese hiire talv". Soome keelest tõlkinud Dea Oidekivi. Rahva Raamat, 2020.
 "Väike hiir sõidab maale". Soome keelest tõlkinud Dea Oidekivi. Rahva Raamat, 2020.
 "Väikese hiire päev". Soome keelest tõlkinud Dea Oidekivi. Rahva Raamat, 2021.
 "Väikese hiire suvi". Soome keelest tõlkinud Dea Oidekivi. Rahva Raamat, 2022.
 "Väikese hiire muinasjutulaegas". Grimmi muinasjuttude ainetel jutustanud ja illustreerinud Riikka Jäntti. Soome keelest tõlkinud Kristiina Kass. Rahva Raamatu Kirjastus, 2023.
 "Väikese hiire külaline". Soome keelest tõlkinud Dea Oidekivi. Rahva Raamatu Kirjastus, 2023.
 "Väikese hiire sünnipäevakink". Soome keelest tõlkinud Dea Oidekivi. Rahva Raamatu Kirjastus, 2024.
 "Väike hiir läheb telkima". Soome keelest tõlkinud Dea Oidekivi. Rahva Raamatu Kirjastus, 2024.
 "Väikese hiire kevad". Soome keelest tõlkinud Armilda Klimberg. Rahva Raamatu Kirjastus, 2025.
 "Väike hiir läheb kruiisile". Soome keelest tõlkinud Armilda Klimberg. Rahva Raamatu Kirjastus, 2025.
 "Tere, jõulud! : väikese hiire 24 jõululugu". Soome keelest tõlkinud Armilda Klimberg. Rahva Raamatu Kirjastus, 2025.

Viited

Välislingid
 Keilit Bauer. Ülipopulaarne Soome lastekirjanik Riikka Jäntti jõulude eel: võtke lastelt telefonid ära ja pühendage neile aega Eesti Naine / Delfi, 23. detsember 2025

Kategooria:Soome kirjanikud
Kategooria:Soome kunstnikud
Kategooria:Lastekirjanikud
Kategooria:Sündinud 1972